Fostul lider social-democrat Victor Ponta a declarat la B1 TV, că din câte știe, Liviu Dragnea a fost miercuri după-amiază la premierul Viorica Dăncilă pentru a-i cere să spună că dacă pleacă el din funcție, pleacă și ea, însă, din câte se pare, nr.2 din PSD nu a dat curs acestei solicitări.

Foto: Inquam Photos/Octav Ganea

Citiţi şi: Ce urmează în PSD? Siria!

„N-am văzut ca Dăncilă să fi ieșit să spună că dacă pleacă Dragnea, pleacă și ea. Știu că luni Dăncilă pleacă la Bruxelles și liderii europeni i-au spus că România rămâne pe calea europeană, dar nu se mai poate cu Dragnea. El a călcat o linie roșie: e incupat pentru fraudarea a 25 milioane de euro bani europeni. Dacă ai furat bani europeni nu te iară nimeni”, a declarat Victor Ponta la B1 TV.

Declarația vine în contextul scrisorii făcute publice miercuri și semnate de trei vicepreședinți PSD, în care se cere demisia lui Liviu Dragnea din funcția de președinte al partidului și de președinte al Camerei Deputaților și preluarea conducerii interimare a partidului de către președintele executiv, premierul Viorica Dăncilă.

Citiți și: Adrian Țuțuianu, explicații despre scrisoarea anti-Dragnea: Am putea pierde majoritatea parlamentară și chiar guvernarea

Președintele PSD a refuzat să spună cum va acționa ca răspuns la această scrisoare. El a spus că va vorbi „mult și apăsat în CEx”.

Liviu Dragnea va încerca până la ședința Comitetului Executiv Național de vineri să cumpere, cu funcții și bani, susținere în partid, iar dacă nu va demisiona, va fi un haos care se va reflecta în activitatea parlamentară, a Guvernului și a primăriilor, a declarat miercuri, la Digi24, fostul premier al României Victor Ponta, președintele partidului Pro România.

Fostul lider al social-democraților crede că Liviu Dragnea nu își va da demisia.

Liviu Dragnea „e un om de culise, de subteran, e cel mai bun acolo: negociază, cumpără, vinde funcții, oameni. Nu vă așteptați să iasă cu o poză foarte clară. Până la CEx va încerca să cumpere cu funcții și bani, de la Guvern sau din Parlament, susținere. Acesta e Dragnea. Le va promite membrilor CEx, fiecăruia, că îl pune ministru, preşedinte de comisie, vicepreşedinte la Senat sau Cameră. Dragnea are un mod foarte mercantilist de a face politică: promite funcții și cere obediență”, a declarat Victor Ponta, precizând că îl cunoaște foarte bine pe liderul PSD.

În prezent, Liviu Dragnea este foarte îngrijorat, spune fostul premier. „Îl cunosc și nu l-am văzut niciodată atât de speriat și de scrisoarea din PSD, și pentru că pe 8 octombrie are termen pentru apelul în dosaru și știe că la capătul acestui apel, pentru el, din păcate, șțiți bine ce urmează: o pedeapîa privativă de libert. Așa cum l-am văzut în aceste zile de speriat nu l-am văzut niciodată”, a afirmat Victor Ponta la Digi24.

Citiți și: